ru ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja ru ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky kk ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
"Догдурдун күчү жетпеген ооруну айыктырдым"
-Асель айым, Чүй менен Панфилов көчөлөрү кесилишкен жердеги бир бөлмөдө кабыл алып атканда, "кичине тарыраак болуп атат" дегендей сөзүңүздү айттыңыз эле. Бул жер аябай эле кенен көрүнөт, жардамчыларыңыз пайда болуптур. Биринчи кезекте жардамчыларыңыз тууралуу кеп кылсаңыз? Эркектен баштайлы?
-Ал менин биртууган иним. Биздин үйбүлөдө мага биринчи, андан кийин эки иниме касиет берилген. Бул иниме асмандан касиет берилген учурда "жинди болуп атат, дөөрүп кетти, муну молдого окутуш керек" деп барбаган жерибиз калган эмес. Сураштырып отуруп, дунган чалды таптык. Ал бизге "тоонун күнгөй тарабында кескелдириктер көп болот. Мага 7 кескелдирик кармап келгиле. Балага кирген жиндерди кескелдириктерге байлап койсом, 7 кескелдирик жети жакка сүйрөп жоготот" деди. Жолдошум айткан, көрсөткөн жагына барып, бир да кескелдириги жок эле үйгө куржалак келди. А мен аны көрүп, "бир күн керели кечке жүрүп, 7 кескелдирик таба алган жоксуңбу? Кармай албай койдуңбу?" деп урушсам, "сен менин үйгө аман келгениме сүйүнбөйсүңбү. Тоодон мотоциклден айдап баратып ала салып кеттим. Кырсыкка учурадым" десе боло. "Эми тиги дунган молдого эмне алпарабыз" деп, булактын суусуна бардык. "Жок дегенде булактын суусуна дем салып берсин" деген ниетте. Аңгыча ушу иним айтып калды. "Ал дунган молдого барбай эле коелучу. 7 кескелдирик менен биздин 7 атага чейин кара дуба окутканы жатат. Бизди укум-тукумубуз менен жок кылуунун аракети. Булактын суусун деле ошентет, мен жакшы болуп калдым. Барбай эле коелу" деп көшөрүп туруп алды. Көрсө, иниме аян бериптир. Ал ошентип касиеттен кармап калды. Киши көрүп, көбүнчө жиндерди чыгарат. Дем салат.
-Ал кыз экинчи жардамчым. Жумгалдык болот. Түшүндө мени көрүптүр. Бир күнү менин сеансыма катышып атып эле орто жерден тура калып кыйкырып жөнөдү. Ошо жерде катышып аткандардын дарт-дабасын саймедиреп кирди. "Сен мындай ооруга чалдыгыпсың. Сенин тигиндей дартың бар экен. Сага жин кириптир. Бөйрөгүң ооруйт экен. Катының кетип калыптыр" деген ойлорун айта баштады. Байкасам аян берип, касиети күчтүү кыз экен. Кетирбей алып калып иштетип атам. Сеанс кылып атат. Мени менен өзүмдүн кызым да иштейт көп убакыттан бери.
-Аа, жанагы медициналык билими бар деп айтып калчу элеңиз, ошобу?
-Ооба. Медициналык жогорку билимди алып, аары менен иштейт. Муун, бел омуртка ооруларын дарылап атат. Аарыга чактырат. Балдын касиеттерин толук билет. Азыр парапсихолог жагын да бүтүп алды. Диагнозду так коет. Менин ордумду баса турган кызым.
-Дагы бир жаш бала кызмат кылып аткансыйт. Ал ким?
-Данияр фирмада иштейт. Бу баланын да касиети күчтүү бала. Толугу менен мага жумушка кире элек. Бирок, бу жерден бир топ тажрыйба топтоп койду.
-Азыр сеанс кылып атыпсыз, мурун мындайыңыз жок эле. Жаңыдан баштап атасызбы?
-Эң алгач сеанс менен баштаган элем, өткөн кылымдын 90-жылдарында. Кийинчерек шартка байланыштуу, тактап айтканда, ылайыктуу зал же чоң бөлмө таппай тамырчы, табып болуп кеткем. Ошол эле 90-жылдары "сеанс өткөргөн чоң жай болсо" деп тиленип жүрүп, эч ким жардам бербей койгон. Ал эми өзүмдүн колуман келе турган жумуш эмес болчу.
-Сеанста эмне максатты көздөйсүз?
-Күнүнө эки жолу сеанс өткөрүп атам. 11де жана кечки саат 16.00дө. Бирден-бир максаты эле жабыркаган адам биринчи кезекте ар-кыл илээшкектен, анын ичинде жинден, кара дубадан, тескери окутулган дубадан тазаланышы абзел. Адамды курчап турган энергияны тазалаш керек. Сеанс учурунда жабыркаган адам транска кирип, бирөөсү кусуп баштайт, бирөөсү шолоктоп, өпкөсүн кагып ыйлайт. Бакырып, тамагы айрылгыча кыйкырганы болот. Бирөө шамандардын бийин бийлейт. Бир сөз менен айтканда, жаман энергиядан кутулат.
-Жаман энергиядан кутулбай калганын биякта туруп эле билип койсоңуз керек. Андай учурда эмне кыласыз?
-Адамдын ичи көңдөй болуп, жаман энергиядан кутулмайынча кайра сеанска кирет. Таза болгон адам күнчүлүк жерден эле байкалат. Денесине жаркыраган жагымдуу нур чачырап калат. Маанайы жайдарыланып, көңүлү көтөрүлүп калат. Бирөөлөр биринчи эле сеанста кутулат, бирөөлөр 9-сеанска чейин барышат.
-Сеанс кылып атканда, ааламдан сизге кимдер жардамга келишет?
-Мага Тибеттин Ламалары келишет. Көзүмө кадимкидей курчактай болуп көрүнүп, шыпаа издеген адамдарымдын жиндерин сыртка айдап атканын даана көрөм. Ошол тибеттик ламаларым жабыркаган адамдардын кайсы жеринде илдет бар экенин кулагыма шыбырайт же көзүмө көргөзүп берет. Мен ошолордун айтканын гана кылам, жасайм. Башка жол жок.
-Кандай учурда бир жолкусунда жеңилдеп, кандай учурда тогуз жолуга чейин сеанска катышып атышат?
-Чын дилинен "Асель эжемден шыпаа табам. Мага жардамы тийет. Денсоолугум жакшырат, жолум ачылат, кара дубамдан тазарам" дегендер биринчи эле сеанста тазаланат. Алар мага да өзүнө да эбегейсиз жардам берип жатышат. Ал эми 9 жолу сеанска катышса да тазалана албагандарды Кубанычка жиберсем эле бир заматта эле жин-шайтанын кууп чыгат. Ал ошого кыйын.
-Кубаныч Мурзаевби, ал экстрасенс да, бу жердеби?
-Ооба, экинчи кабатта кабыл алат.
-Сиз акыркы учурда эмнеге түйшөлүп турасыз, кимдер кайсы мүдөөлөрүн айтып кайрылып атышат?
-Колунда бар бай адамдар жана денсоолугу мыктылар кайрылганы жок. Алар эмнеге кайрылышмак эле? Бизге, тескерисинче, колунда жок, жашоодон кыйналган, карызга баткан, соодасы жүрбөгөн, ыйлап-ыйлап "өлгүм келип атат" дегендер кайрылат.
-Жөн эле ишенип-ишенбей келип кайрылгандар болобу?
-Мындан бир нече жыл мурун бир келин кайрылган. Колдорунун баары жара болуп кеткен. Менимче, псориаз деген диагноз менен ооруп атса керек. Врачтардын алы келбей коюптур. Сураштырып жүрүп, мени таап эм салдырган. Келинди колдон алып, "азыр түкүрөм. Жийиркенбе. Жийиркенсең эм болбой калат!" деп айтсам, чын ниетинен макул болду. Токмоктон келип, эм салдырып кетип аткан экен. 3-жолу түкүрүп, эм салгам. Келин автобусуна түшүп, орунтукта уктап кетет. Токмокко келип вокзалдан түшүп үйүнө баратып колун караса, баягы жарадан бирөө да жок. Ошо бойдон түп оту менен жоголуптур. Андан бери балалуу болуп, тили чыгып, бирок, "кекечтенип атат" деп апкелиптир. Ошол окуяны айтып, божурап отурду...
-Телефон аркылуу да сеанс өткөрүп, шыпаа болуп атат дедиңиз эле?
-Көбүнчө чет элде жүргөн биздин жарандар "Асель эже телефон аркылуу да сеанс өткөрөт экен" дегенди угуп алып, мага чалышат.
-Аны кандай шартта жүргүзүп атасыз?
-Телефондон көбүнчө Россияда, Казакстанда соодасы жүрбөй банкрот болгондор телефон чалып жардам сурашат. Жабыр тарткандын аты-жөнүн сурайм, "аппаратты кулактан алба" дейм да божурап эм сала баштайм. Дуба окуйм. Периштелерим мага шыбырап, "шаар которсун, базар которсун. 7 токоч же 9 токоч баабедин жасап, пенделерге таратып берсин. Бир нече жыл мурун көзү өтүп кеткен атасына багыштап Куран окутсун, кан чыгарып бата кылсын" деп айтат. Периштелеримдин айткандарын телефон чалганга сөзмө-сөз айтам. Болду, сөзсүз шыпаасы тийбей койбойт.
-Алардын акысын кантип аласыз, акча сал дейсизби же?..
-Менде мажбурлоо жок. "Мынча бер, тигинче бер" деп айтпайм. Алар өздөрү телефон номурума бирдик жүктөйт же Кыргызстанга келгенде окуяларын айтып берип, "30 миң долларга банкрот болгон элем. Сизге кайрылгандан кийин ишим жүрүшүп кетип, банкроттук абалдан чыгып, андан бери бир топ байып, бутума туруп алдым. Ал эми мобу белекти атайын сизге" деп салтанаттуу түрдө тапшырат.
P.S. Кийинки санда экстрасенс Асель айымдын Кыргызстандын ажосу жөнүндө, Умай эненин пири Мүшкүл Кушет-Эненин таржымалы, сеанстан алынган репортаж жана андан таасирленгендердин учкай сөзү ж.б. толуп жаткан кызыктар болмокчу.